 Gbogbo ẹbọ tí ọmọ aráyé n rú sí Èṣù ní ìkoríta wọn-ọnnì, èyí tí wọn ba rú lójóojúmọ a wà ní etí ọnà ilé Èṣù lọ, ìgbà tí Èṣù àti àwọn ọmọ ogun rẹ bá sì fi máa jẹ ti ọjọ kan tán, ọmọ aráyé á ti pèsè ti ọjọ kejì sílẹ, nítorí èyí, àpáàdì pẹlú egungun ẹran a dàbi okiti ọgán sí apá ọtun àti apá òsì ọnà lọ, nítorí ọjọ ti pẹ tí àwọn ọmọ aráyé ti ń ṣe wọnyí àpáàdì pọ tó bẹẹ tí ó jẹ pé nígbà mìíràn tí ènìyàn bá wo tó apá ọtún a rí egungun àti àpáàdì lọ ni ogunlọgọ mẹẹlì, bí ó tún wo òsì a ri i bákan náà lọ. 